Lost Desert heiðrar íslendinga með nærveru sinni . Nordic Voyage Recordings stendur fyrir útgáfupartýi þann 27. Desember . Nordic Voyage er nýtt íslenskt útgáfufyrirtæki sem einnig mun standa fyrir viðburðum sem og þessum og einnig halda úti útvarpsþætti á netútvarpstöðinni Underground Kollektiv . Þann 27. desember mun belgíski tónlistarmaðurinn og plötusnúðurinn Lost Desert heiðra gesti með nærveru sinni . Patrick Bruyndonx eins og hann heitir réttu nafni hefur á rúmlega 20 ára ferli sínum gefið út tónlist undir nöfnun eins og 4 Of Us , Cirque De Paris , Club Of 4 , Da Rick , Den Hetrix & Galliard O.fl. En það má með sönnu segja að Lost Desert verkefnið hans hefur náð athygli flestra tónlistarunnenda hingað til . Ein stærsta ástæðan fyrir því er líklegast sú að Lost Desert kynntist tónlistarmanninum Lee Burridge fyrir fáeinum árum . Burridge sem var á þeim tíma löngu orðinn stórstjarna í raftónlistarheiminum og þá sérstaklega í þessari djúpu og melankólísku House tónlist , var að spila á viðburði sem kallast Edge í Belgíu . Þar var okkar maður Patrick að hita upp fyrir Burridge . Síðar um kvöldið fara þeir að spjalla og fara í stúdíóið hans Patrick að hlusta á tónlist saman . Þeir verða þessir fínu vinir og nokkrum mánuðum síðar fer Patrick að gefa út tónlist undir nafinu Lost Desert á útgáfufyrirtæki Lee Burridge sem heitir All Day I Dream . Nordic Voyage er nýtt íslenskt útgáfufyrirtæki sem einnig mun standa fyrir viðburðum . Síðastliðið sumar gáfu þeir Lost Desert og Lee Burridge saman út breiðskífuna Melt sem kom auðvitað út á All Day I Dream . Lost Desert og Lee Burridge eru án efa tveir af stærstu nöfnunum í þessari stefnu House tónlistar í dag . Tónlist Lost Desert er djúp og melankólísk house tónlist þar sem hann fléttar inn meistaralega seiðandi taktföstum tónum sem hlaðnir eru af miklum tilfinningum , sem hann nær svo að koma frá sér með smitandi hamingju alveg frá upphafi til enda . Björn Salvador ( lengst til hægri ) og Leon S. Kemp ( fyrir miðju ) hita upp fyrir Lost Desert . Ásamt honum munu forsprakkar Nordic Voyage þeir Björn Salvador og Leon S. Kemp hita upp fyrir Lost Desert . Einnig munu þeir Bensöl og KrBear koma fram . Bætt verður við hljóðkerfi staðarins og lofa Nordic Voyage gestum sínum frábæru kvöldi í hljóði og upplifun . Útgáfupartý Nordic Voyage fer fram á Austur ( Austurstræti 7 , 101 Reykjavík ) , 27. Desember Húsið opnar klukkan 19:00 þar sem BlessSing hópurinn verður með kakó seremóníu . Klukkan 23:00 stígur fyrsti plötusnúður kvöldsins á stokk .